turjo4nis/wikipedia-bn-dump-20250701 huggingface dataset:
রংপুর মেডিকেল কলেজ

রংপুর মেডিকেল কলেজ বাংলাদেশের রংপুর শহরের একটি সরকারি চিকিৎসা মহাবিদ্যালয়। ১৯৭০ সালে স্থাপিত প্রতিষ্ঠানটি রংপুর শহরের ধাপ এলাকার জেল রোডে জেলা কারাগারের বিপরীতে অবস্থিত। মূল ক্যাম্পাস এবং হাসপাতালের আয়তন প্রায় ৭৬০০ বর্গমিটার।

ইতিহাস 

আধুনিক চিকিৎসার প্রয়োজনীয়তা বৃদ্ধির সাথে সাথে তৎকালীন পূর্ব পাকিস্তান সরকারের গভর্নর জেনারেল মোনায়েম খান, পূর্ব পাকিস্তানে ১৯৬৬ সালে ৫০০ শয্যা বিশিষ্ট রংপুর মেডিকেল কলেজের ভিত্তিপ্রস্তর স্থাপন করেন।

১৯৭১ সালে রাজশাহী বিশ্ববিদ্যালয়ের আওতাধীন প্রথম ব্যাচে শিক্ষার্থী ছিলো ৫০ জন যা বতর্মানে ১৭৫ জন। প্রতি বছর দক্ষিণ এশিয়ার দেশ সমুহের জন্য যেমন ভারত, নেপাল, শ্রীলঙ্কা, মালদ্বীপের জন্য ১০টি আসন সংরক্ষিত থাকে।

অবস্থান 
রংপুর মেডিকেল কলেজের ক্যাম্পাসটি বাংলাদেশের রংপুরের উত্তর-পশ্চিম অঞ্চলে অবস্থিত। কলেজটি রাজশাহী থেকে ২১০ কিলোমিটার ও ঢাকা থেকে ৩৩০ কিলোমিটার দূরে অবস্থিত। কলেজটি আন্তঃদেশীয় (ভারত-নেপাল) মহাসড়কের পাশে অবস্থিত।

অবকাঠামো 

রংপুর মেডিকেল কলেজটি প্রায় ৬৫ একর এলাকা জুড়ে অবস্থিত। এতে তিন তলা বিশিষ্ট কলেজ ভবন এবং ১০০০ শয্যা বিশিষ্ট একটি হাসপাতাল রয়েছে।

সহশিক্ষা কার্যক্রম

জার্নাল
নর্দান মেডিকেল জার্নাল - নামে নিয়মিত জার্নাল প্রকাশ করে থাকে।

সংগঠন 

 সন্ধনী
 মেডিসিন ক্লাব
 ফ্রেন্ডস ফাউন্ডেশন, মেডিকেল কলেজের শিক্ষার্থীদের স্বেচ্ছাসেবী সংগঠন

আরো দেখুন 
 বাংলাদেশের সরকারি মেডিকেল কলেজের তালিকা
 বাংলাদেশের মেডিকেল কলেজের তালিকা

তথ্যসূত্র

বহিঃসংযোগ 
 স্বাস্থ্য অধিদপ্তর
 প্রাতিষ্ঠানিক ওয়েবসাইট

বাংলাদেশের হাসপাতাল
১৯৭০-এ প্রতিষ্ঠিত শিক্ষাপ্রতিষ্ঠান
১৯৭০-এ পূর্ব পাকিস্তানে প্রতিষ্ঠিত
বাংলাদেশের সরকারি মেডিকেল কলেজ
রংপুরের বিশ্ববিদ্যালয় ও মহাবিদ্যালয়
বাংলাদেশের সরকারি ডেন্টাল কলেজ
রাজশাহী মেডিকেল বিশ্ববিদ্যালয়ের অধিভুক্ত শিক্ষাপ্রতিষ্ঠান
নিউফেল ওয়াতা

নিউফেল ওয়াতা (, জন্ম ৮ই নভেম্বর, ১৯৮৫ লিয়ঁতে) একজন ফরাসি–আলজেরীয় পেশাদার মুষ্টিযোদ্ধা। তিনি তার অপেশাদার কর্মজীবনের সাফল্যের জন্য বেশি বিখ্যাত।
তিনি মাডাগাস্কারের তানানারিভেতে অনুষ্ঠিত ২০০৭ আফ্রিকান চ্যাম্পিয়নশিপে সুপার হেভিওয়েট বিভাগে স্বর্ণপদক জয়ী। এছাড়া তিনি আলজিয়ার্সে অনুষ্ঠিত সারা আফ্রিকা গেমসে রৌপ্যপদক জয় ও ২০০৮ অলিম্পিকে অংশগ্রহণ করেন। ওয়াতা ফরাসী ফুটবলার করিম বেঞ্জেমার দুরসম্পর্কীয় ভাই। দুই জনের পরিবার আলজেরিয়ার বেনি জেলিল শহরের অধিবাসী। আলজেরীয় প্রখ্যাত গায়িকা হানিফার মা সম্পর্কে নিউফেলের ঠাকুর্দার বোন হন।

কর্মজীবন 
১৯৯৮সালে ফ্রান্সে অনুষ্ঠিত ফুটবল বিশ্বকাপের অব্যবহিত পরেই নিউফেল তার মুষ্টিযোদ্ধার জীবন শুরু করেন। যখন বাকি সব বাচ্চারা ফুটবলে ব্যস্ত ছিল, তিনি মুষ্টিযুদ্ধকে বেছে নেন আর অনুশীলন শুরু করেন ক্লাব পাগলিস্টিক ভিলুরবানিস জিমে।
মাত্র দুইমাসের অনুশীলনের পর তার প্রথম শিক্ষামূলক লড়াইয়ে তিনি বিজয়ী হন।
এরপর ২০০০ সালে মিডলওয়েট বিভাগে (-৭৫কেজি) তিনি ফরাসি চ্যাম্পিয়ন হন। এরপর ২০০১ সালে অনূর্ধ্ব ১৭ বিভাগে ফরাসি লাইট হেভিওয়েট (-৮১কেজি) খেতাব জেতেন।

হেভিওয়েট হিসাবে নিউফেল, ২০০২ ও ২০০৩ জুনিয়র (অনূর্ধ্ব ১৯) জাতীয় চ্যাম্পিয়ন হন। তিনি জুনিয়র বিশ্বচ্যাম্পিয়নশিপের কোয়ার্টার ফাইনালে পরাজিত হন রবার্ট আলফন্সোর কাছে।

২০০৫-এ স্টিফেন গোমিসকে আর ২০০৬-এ জন মবাম্বকে পর পর দু'বার নক আউটে হারিয়ে ফরাসি চ্যাম্পিয়ন হন ২০১ পাউন্ডের নিউফেল। ২০০৫ ভূমধ্যসাগরীয় গেমসে তিনি ব্রোঞ্জ পদক জেতেন।

এর পরেই তিনি ফরাসি ফেডারেশনের অনুমতি চান মুষ্টিযুদ্ধে তার দেশ আলজেরিয়ার প্রতিনিধিত্ব করার।

২০০৭ সালে তিনি মবাম্বার কাছে পরাজিত হন এবং ওজন শ্রেণী বাড়িয়ে সুপার হেভিওয়েটে আলজেরিয়ার প্রতিনিধিত্ব শুরু করেন। সাথে সাথেই ২০০৭ সালে তিনি সারা আফ্রিকা গেমসে আহমেদ সমির আব্দেলহালিমের কাছে ৮:১৭তে পরাজিত হয়ে রৌপ্যপদক জয় করেন।

২০০৮-এ অলিম্পিকের যোগ্যতা অর্জন করেন সেনেগালের স্টেফান গোমিস ও মরোক্কোর মোহামেদ আমানিসিকে ২১:৮ ফলে যোগ্যতাঅর্জনকারী লড়াইয়ে হারিয়ে।

২০০৮-এর এপ্রিলেও তিনি মবাম্বার সাথে তার চতুর্থ লড়াই লড়েন। আশ্চর্যজনক ভাবে, যখন নিউফেল ১:২০ ফলে জিতছিলেন তখন শেষ রাউন্ডে লড়াই থামিয়ে বিতর্কিত সিদ্ধান্তে মবাম্বাকে বিজয়ী ঘোষণা করা হয়।

২০০৮ সালের জুন মাসে তিনি সেন্ট কোয়েন্টিনের প্রাক-অলিম্পিক টুর্নামেন্ট জিতে নেন জার্মান এরিক ফাইফারকে হারিয়ে। নিউফেল অলিম্পিকের প্রস্তুতি শুরু করেন জাঁ ব্যাপটিস্ট মেন্ডির কোচ, হৌয়ারি আমরির সাথে।

অলিম্পিকে ১৬জনের রাউন্ডে তিনি ভেনেজুয়েলার হোসে পেরেজকে পরাজিত করেন, কিন্তু কোয়ার্টার ফাইনালে তিনি বিশ্ব চ্যাম্পিয়নশিপে রৌপ্য পদকজয়ী ভাচিস্লাভ গ্লাজকভের কাছে ৪:১০ ফলে পরাজিত হন।

২০০৯ সালে ''আহমার্ট কোমার্ট টুর্নামেন্টে" তিনি ২০০৭ প্যান অ্যাম ও ২০০৮ বিশ্বকাপ বিজেতা রবার্ট আলফন্সোকে দ্বিতীয় রাউন্ডে এক ঘুঁষিতে নক আউট করে মধুর প্রতিশোধ নেন।

পেশাদার জীবন 
নিউফেল ২০০৯সালে পেশাদার হন।

বহিঃসংযোগ 
 পেশাদার রেকর্ড
 তাঁর ব্লগ
 বিশ্ব জুনিয়র চ্যাম্পিয়নশিপ ২০০৪
 ফরাসি জাতীয় প্রতিযোগিতা ২০০৫

১৯৮৫-এ জন্ম
জীবিত ব্যক্তি
ফরাসি মুষ্টিযোদ্ধা
আলজেরীয় মুষ্টিযোদ্ধা
আলজেরিয়ার অলিম্পিক মুষ্টিযোদ্ধা
২০০৮ গ্রীষ্মকালীন অলিম্পিকের মুষ্টিযোদ্ধা
কাবিল বংশোদ্ভূত ফরাসি ব্যক্তি
লিওঁয়ের ক্রীড়াবিদ
২১শ শতাব্দীর ফরাসি পুরুষ ক্রীড়াবিদ
এদুয়ার্দ হামবার্দজুমিয়ান

এদুয়ার্দ হামবার্দজুমিয়ান (আর্মেনীয়: Էդուարդ Համբաիձումյան; জন্ম ২৩শে ফেব্রুয়ারি, ১৯৮৬) একজন আর্মেনীয় অপেশাদার মুষ্টিযোদ্ধা। তিনি ২০০৮ গ্রীষ্মকালীন অলিম্পিকে লাইট ওয়েল্টারওয়েট বিভাগে অংশ নেন।

হামবার্দজুমিয়ান ২০০৭ বিশ্ব অপেশাদার মুষ্টিযু্দ্ধ চ্যাম্পিয়নশিপের কোয়ার্টার ফাইনালে পৌঁছান। রাশিয়ার হয়ে প্রতিদ্বন্দ্বিতা করে, তিনি দক্ষিণ কোরিয়ার জেজু দ্বীপে অনুষ্ঠিত ২০০৪ সালের বিশ্ব অনূর্ধ্ব ১৯ চ্যাম্পিয়নশিপ জেতেন। ফাইনালে ৫৭কেজি ওজনের এদুয়ার্দের প্রতিপক্ষ ছিলেন আর্জেনিস মেন্ডেজ (DOM)।

২০০৮ অলিম্পিকে, হামবার্দজুমিয়ান প্রথম লড়াইতেই ডমিনিকান ম্যানুয়েল ফেলিক্স ডিয়াজের কাছে পরাজিত হন।

পাদটিকা

বহিঃসংযোগ 
 ২০০৭ বিশ্ব চ্যাম্পিয়নশিপ

আর্মেনীয় মুষ্টিযোদ্ধা
১৯৮৬-এ জন্ম
জীবিত ব্যক্তি
আর্মেনিয়ার অলিম্পিক মুষ্টিযোদ্ধা
২০০৮ গ্রীষ্মকালীন অলিম্পিকের মুষ্টিযোদ্ধা
এজেকুয়েল মাদের্না

এজেকুয়েল ওস্ভাল্ডো মাদের্না (জন্ম ১লা অক্টোবর, ১৯৮৬ আর্জেন্টিনার বুয়েনোস আইরেস প্রদেশের লা প্লাতায়) লাইট হেভিওয়েট বিভাগের একজন মুষ্টিযোদ্ধা। তিনি পুরুষদের মিডলওয়েট বিভাগে আর্জেন্টিনার একজন প্রাক্তন অলিম্পিয়ান।

অপেশাদার কর্মজীবন 
২০০৬ সালের দক্ষিণ আমেরিকান গেমসে তিনি আলফন্সো ব্ল্যাঙ্কোর কাছে ৭:৯ ফলে হেরে ব্রোঞ্জ পদক জেতেন। দ্বিতীয় অলিম্পিক যোগ্যতাঅর্জনকারী টুর্নামেন্টে তিনি ক্ল্যারেন্স জোসেফ সহ তিনজন প্রতিযোগীকে পরাস্ত করার পর আরেক যোগ্যতা অর্জনকারী শন এস্ত্রাদার কাছে পরাজিত হলেও, অলিম্পিকে অংশগ্রহণের যোগ্যতাঅর্জন করেন। তবে, বেইজিং-এ প্রথম রাউন্ডেই এস্ত্রাদার সাথে পুনরায় লড়াইতে আবার পরাজিত হন।

পেশাদার কর্মজীবন 
৬ই ডিসেম্বর, ২০০৮-এ মাদের্না পেশাদার মঞ্চে অভিষেকেই অভিজ্ঞ গুইলের্মো পাবলো আর্মানিকে পরাজিত করেন।

পাদটিকা

বহিঃসংযোগ 
 দ্বিতীয় অলিম্পিক যোগ্যতাঅর্জনকারী টুর্নামেন্ট
 

জীবিত ব্যক্তি
আর্জেন্টিনীয় মুষ্টিযোদ্ধা
২০০৮ গ্রীষ্মকালীন অলিম্পিকের মুষ্টিযোদ্ধা
আর্জেন্টিনার অলিম্পিক মুষ্টিযোদ্ধা
১৯৮৬-এ জন্ম
মিডলওয়েট মুষ্টিযোদ্ধা
চন্দ্রবিন্দু

চন্দ্রবিন্দু একটি বৈশিষ্ট্যসূচক বা ধ্বনিনির্দেশক চিহ্ন যা দেখতে একটি অর্ধচন্দ্র (অর্ধেক চাঁদ) আকারের ওপর বিন্দুর ন্যায়। এর উৎস সংস্কৃত ভাষা ও ব্রাহ্মী লিপি থেকে এবং এটির ব্যবহার দেবনাগরী, বাংলা, গুজরাটি, ওড়িয়া, তেলুগু ও জাভানীয় লিপিতে। এই চিহ্নটির অর্থ পূর্বের স্বরধ্বনিটির আনুনাসিক ''নাকা'' হবে।

দেবনাগরী - (ँ)
বাংলা লিপি - (ঁ)
গুজরাটি লিপি - (ઁ)
ওড়িয়া লিপি - (ଁ)
তেলুগু লিপি - (ఁ)
জাভীয় লিপি - (ꦀ)

হিন্দিতে কোন কার (ব্যঞ্জনবর্ণের সঙ্গে থাকা স্বরচিহ্ন) মাত্রার উপরে হলে এর জায়গায় অনুস্বার ব্যবহৃত হয়।

বাংলা ব্যঞ্জনবর্ণ
মার্কিন সাহিত্য

সামগ্রিকভাবে, মার্কিন সাহিত্য বলতে বোঝায় মার্কিন যুক্তরাষ্ট্র ও তার আদি উপনিবেশগুলির সাহিত্যকে। এই দেশের কবিতা ও নাটক সম্পর্কে বিশদভাবে জানতে দেখুন মার্কিন যুক্তরাষ্ট্রের কবিতা ও মার্কিন যুক্তরাষ্ট্রের নাটক। অতীতে আমেরিকা ছিল বর্তমান মার্কিন যুক্তরাষ্ট্রের পূর্ব উপকূলে অবস্থিত কয়েকটি ব্রিটিশ উপনিবেশ বা কলোনি। এই কারণে মার্কিন যুক্তরাষ্ট্রের সাহিত্য বৃহত্তর ইংরেজি সাহিত্যেরই একটি অংশ। যদিও স্বতন্ত্র মার্কিন বৈশিষ্ট্য এবং এই সাহিত্যের ব্যাপ্তি একে একটি স্বতন্ত্র সাহিত্যধারার মর্যাদা প্রদান করেছে।

তথ্যসূত্র 
 New Immigrant Literatures in the United States: A Sourcebook to Our Multicultural Literary Heritage by Alpana Sharma Knippling (Westport, Connecticut: Greenwood, 1996)
 Asian American Novelists: A Bio-Bibliographical Critical Sourcebook by Emmanuel S. Nelson (Westport, Connecticut: Greenwood Press, 2000)

পাদটীকা

বহিঃসংযোগ 
 Why a National Literature Cannot Flourish in the United States of North America (1845) by Joseph Rocchietti
 Ernest Hemingway Website
 Audio lectures on American Literature in TheEnglishCollection.com (clickable timeline)
 Electronic Texts in American Studies

মার্কিন সংস্কৃতি
উত্তর আমেরিকান সাহিত্য
ইংরেজি ভাষার সাহিত্য
এমানুয়েল লুসেন্তি

এমানুয়েল "এমা" লুসেন্তি (জন্ম ২৩শে নভেম্বর, ১৯৮৪) একজন আর্জেন্টিনীয় জুডোকা। তিনি ২০০৮ গ্রীষ্মকালীন অলিম্পিক গেমসে অংশগ্রহণ করেছিলেন।

পাদটিকা 

 JudoInside
 Facebook

আর্জেন্টিনীয় জুডোকা
জীবিত ব্যক্তি
১৯৮৪-এ জন্ম
ইতালীয় বংশোদ্ভূত আর্জেন্টিনীয় ব্যক্তি
২০০৮ গ্রীষ্মকালীন অলিম্পিকের জুডোকা
২০১২ গ্রীষ্মকালীন অলিম্পিকের জুডোকা
২০১৬ গ্রীষ্মকালীন অলিম্পিকের জুডোকা
২০২০ গ্রীষ্মকালীন অলিম্পিকের জুডোকা
মেঘদূতম্‌

মেঘদূত (দেবনাগরী: मेघदूत) বা মেঘসন্দেশ কালিদাস রচিত একটি কাব্য। প্রাচীন টীকাকারদের মতে এটি কেলিকাব্য, ক্রীড়াকাব্য, খণ্ডকাব্য বা মহাকাব্য; আধুনিক গবেষকগণ এটিকে "বর্ষাকাব্য", "বিরহকাব্য" বা "গীতিকাব্য" নামে অভিহিত করেন। মন্দাক্রান্তা ছন্দে রচিত এই কাব্য কালিদাসের সর্বাপেক্ষা জনপ্রিয় এবং সম্পূর্ণ মৌলিক রচনা। আবার "শুদ্ধ বিরহকে অবলম্বন করে সংস্কৃত সাহিত্যের প্রথম ও পূর্ণাঙ্গ কাব্য(ও) মেঘদূত।"

রামগিরি পর্বতে নির্বাসিত এক অভিশপ্ত যক্ষের প্রিয়াবিরহ এই কাব্যের মূল উপজীব্য। কাব্যটি "পূর্বমেঘ" ও "উত্তরমেঘ" নামে দুটি অংশে বিভক্ত। ধীরেন্দ্রনাথ বন্দ্যোপাধ্যায় লিখেছেন, "কালিদাসের মেঘদূত অতি প্রাচীনকালেই জনপ্রিয়তার শিখরে স্থান পেয়েছিল। একদিকে পঞ্চাশটির অধিক টীকা, বহু প্রক্ষিপ্ত শ্লোক, অন্যদিকে এর অনুকরণে পঞ্চাশাধিক দূতকাব্যের রচনা এর জনপ্রিয়তার প্রমাণ।... আধুনিক প্রাচ্য ও পাশ্চাত্য সংস্কৃত রসিকেরা এর ভূয়সী প্রশংসা করেছেন।"

খণ্ড 
কালিদাসের মেঘদূতম্‌ দুটি খণ্ডে বিভক্ত। যথা: "পূর্বমেঘ" ও "উত্তরমেঘ"। যদিও এই খণ্ডবিভাজন কবিকৃত নয়। "পূর্বমেঘ" ও "উত্তরমেঘ" অংশের শ্লোকসংখ্যা যথাক্রমে ৬৪ ও ৫৪। "পূর্বমেঘ" অংশের আলোচ্য বিষয় নিসর্গবর্ণনা; অন্যদিকে "উত্তরমেঘ" অংশের আলোচ্য কুবেরপুরী অলকার বিলাসবৈভব ও যক্ষপ্রিয়ার বর্ণনা। একদল পাঠক "পূর্বমেঘ" অংশটিকে কাব্যের ভূমিকামাত্র মনে করে "উত্তরমেঘ" অংশটিকে মূল কাব্যের মর্যাদা দেন; অপর এক শ্রেণীর পাঠকের মতে, "উত্তরমেঘ" কৃত্রিম রচনা, তাই "পূর্বমেঘ"-ই শ্রেষ্ঠ।

সারাংশ 

কালিদাসের মেঘদূতম্‌ কাব্যের সারবস্তুটি সরল অথচ কাব্যগুণসমন্বিত: কর্তব্যে অসাবধানতায় প্রভুর অভিশাপে যক্ষকে রামগিরি পর্বতের বিজন আশ্রমে নির্বাসিত হতে হয়। সেখানে বসে আষাঢ়ের প্রথম দিবসে নববর্ষার মেঘ দেখে তারই মাধ্যমে অলকাপুরীর রম্যপ্রাসাদে তাঁর বিরহী প্রিয়ার উদ্দেশ্যে বার্তা প্রেরণ করবেন বলে মনস্থির করেন তিনি। বিরহের আতিশায্যে তিনি জড় ও জীবের ভেদাভেদজ্ঞান লুপ্ত হন। তিনি মেঘকে জানাতে থাকেন, কোন কোন নগর, নদী ও পর্বত পেরিয়ে তাকে অলকায় পৌঁছতে হবে। কাব্যের এই অংশে প্রাচীন ভারতের এক অসামান্য ভৌগোলিক বিবরণ ফুটে উঠেছে। এরপর যক্ষ কুবেরপুরী অলকা ও তাঁর বিরহী প্রিয়ার রূপলাবণ্য বর্ণনা করেছেন মেঘের নিকট। অবশেষে মেঘকে অনুরোধ করেছেন, প্রিয়তমার নিকট তাঁর কুশল সংবাদ নিবেদন করতে।

প্রভাব 

কালিদাসের মেঘদূতম্‌ কাব্যের টীকার সংখ্যা পঞ্চাশটিরও অধিক। এগুলির মধ্যে উল্লেখযোগ্য মল্লিনাথ সুরি (১৪শ শতাব্দী), কাশ্মীরী বল্লভদেব (১০ম শতাব্দী), দক্ষিণাবর্তনাথ ও স্থিরদেবের টীকা। কালিদাসের কাব্যের অনুকরণে সংস্কৃত সাহিত্যে পঞ্চাশটিরও বেশি দূতকাব্যের সন্ধান পাওয়া যায়। এগুলির মধ্যে উল্লেখযোগ্য পবনদূত, পদাঙ্কদূত, হংসদূত, ভ্রমরদূত, বাতদূত, কোকিলদূত ইত্যাদি। জৈন সন্তগণও এই কাব্যের অনুকরণে মহাপুরুষদের জীবনী ও ধর্মীয় কাহিনি অবলম্বনে কাব্য রচনা করেছেন।

অনুবাদে মেঘদূতম 

ইংল্যান্ডের রয়্যাল এশিয়াটিক সোসাইটি মল্লিনাথের পূর্ববর্তী টীকাকার বল্লভদেবের টীকা প্রকাশ করে। এছাড়াও, উইলসন দ্য ক্লাউড ম্যাসেঞ্জার নামে মেঘদূতমের একটি পদ্য অনুবাদ ইংরেজিতে প্রকাশ করেন। ১৮১৩ সালে, কবিতাটি হোরেছ হেইম্যান উইলসনের মধ্যে ইংরেজি ভাষায় একে প্রথম অনুবাদ করা হয়েছিল।

পাদটীকা 

কালিদাসের কাব্য
সংস্কৃত গ্রন্থ
সংস্কৃত কাব্য
কালিদাসের সৃষ্টিকর্ম
সংস্কৃত কবিতা
চলচ্চিত্রে অভিযোজিত কবিতা
প্রাচীন ভারতীয় কবিতা
২০০৮ গ্রীষ্মকালীন অলিম্পিকে জুডো – পুরুষদের ৬৬ কেজি

২০০৮ গ্রীষ্মকালীন অলিম্পিকে জুডোতে পুরুষদের ৬৬কেজি বিভাগের প্রতিযোগিতা অনুষ্ঠিত হয় ১০ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় রাত ৮:০০টার সময়।

পুরুষদের জুডো ওজন শ্রেণীর এই বিভাগ দ্বিতীয় সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৬৬কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।

পদকবিজয়ী

টুর্নামেন্টের ফলাফল

ফাইনাল

ম্যাট ১

ম্যাট ২

রেপোশে

অন্তিম ক্রমপর্যায়

পাদটিকা 
 বেইজিং ২০০৮ - জুডো:পুরুষদের -৬৬কেজি - স্বীকৃত ফলাফল
 প্রতিযোগিতার ধরন

২০০৮ গ্রীষ্মকালীন অলিম্পিকে জুডো বিভাগসমূহ
পুরুলিয়া সদর মহকুমা

পুরুলিয়া সদর মহকুমা হল ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি মহকুমা। ২০১৭ সালের ৩০ মার্চ তারিখে পশ্চিমবঙ্গ সরকার কর্তৃক কলকাতা গেজেটে প্রকাশিত বিজ্ঞপ্তির ভিত্তিতে সেই বছর ৭ এপ্রিল পুরুলিয়া জেলা চারটি মহকুমায় বিভক্ত হয়: পুরুলিয়া সদর, মানবাজার, ঝালদা ও রঘুনাথপুর।

মহকুমাসমূহ
পুরুলিয়া জেলায় রয়েছে চারটি মহকুমা:

থানা

পুরুলিয়া সদর মহকুমার অন্তর্গত থানাগুলির বৈশিষ্ট্য ও এক্তিয়ারভুক্ত এলাকার বিবরণ নিচে দেওয়া হল:

সমষ্টি উন্নয়ন ব্লক
পুরুলিয়া সদর মহকুমার অন্তর্গত সমষ্টি উন্নয়ন ব্লকগুলি হল:

গ্রাম পঞ্চায়েত
পুরুলিয়া সদর মহকুমার অন্তর্গত গ্রাম পঞ্চায়েতগুলি হল:
 আড়শা সমষ্টি উন্নয়ন ব্লক: আড়শা, চাটুহংস, হেঁসলা, পুয়াড়া, বেলডিহা, হেটগুগুই, মানকিয়াড়ি ও সিরকাবাদ।
 বলরামপুর সমষ্টি উন্নয়ন ব্লক: বলরামপুর, বেলা, গেঁড়ুয়া, তেঁতলো, বারাউরমা, দারদা ও ঘাটবেড়া–কেড়োয়া।
 হুড়া সমষ্টি উন্নয়ন ব্লক: চাতুমাদার, জাবাড়া, লাদুরকা, রাখেড়া–বিসপুরিয়া, দলদলি, কালাবনি, লখনপুর, হুড়া, কেশেরগড় ও মাগুরিয়া–লালপুর।
 পুরুলিয়া ১ সমষ্টি উন্নয়ন ব্লক: ভাণ্ডারপুয়ারা–চিপিদা, ডিমডিহা, লাগডা, দুরকু, মানারা, চাকালতোড়, গারাফুসরা ও সোনাইজুরি।
 পুরুলিয়া ২ সমষ্টি উন্নয়ন ব্লক: অগোয়া–নাড়া, ছাড়াডুমডুমি, হুটমুড়া, বেলমা, ঘোঙ্গা, পুন্ডরা, ভাঙ্গরা, গোলামারা ও রাঘবপুর।

শিক্ষাব্যবস্থা
পুরুলিয়া সদর মহকুমার উল্লেখযোগ্য শিক্ষাপ্রতিষ্ঠানগুলি হল:
সিধো কানো বিরসা বিশ্ববিদ্যালয় ২০১০ সালে পুরুলিয়া শহরে প্রতিষ্ঠিত হয়।
পুরুলিয়া সরকারি মেডিক্যাল কলেজ ও হাসপাতাল পুরুলিয়ার হাটুয়াড়া।হাটুয়াড়ায় অবস্থিত।
জগন্নাথকিশোর কলেজ ১৯৪৮ সালে পুরুলিয়া শহরে প্রতিষ্ঠিত হয়।
নিস্তারিণী উইমেন'স কলেজ ১৯৫৭ সালে পুরুলিয়া শহরে প্রতিষ্ঠিত হয়।
আড়শা কলেজ ২০০৯ সালে আড়শায় প্রতিষ্ঠিত হয়।
বলরামপুর জলেজ ১৯৮৫ সালে বলরামপুরের রঙ্গডিহে প্রতিষ্ঠিত হয়।
মহাত্মা গান্ধী কলেজ ১৯৮১ সালে লালপুরের দলদলিতে প্রতিষ্ঠিত হয়।

স্বাস্থ্য পরিষেবা
পুরুলিয়া সদর মহকুমার স্বাস্থ্য পরিষেবার চিত্রটি নিম্নরূপ:

হাসপাতাল: (নাম, অবস্থান, শয্যাসংখ্যা) 

দেবেন মাহাতো হাসপাতাল (জেলা হাসপাতাল), পুরুলিয়া পৌরসভা, ৫০৬টি শয্যা
পুরুলিয়া কারা হাসপাতাল, পুরুলিয়া পৌরসভা, ৩৩টি শয্যা
পুরুলিয়া পুলিশ হাসপাতাল, পুরুলিয়া পৌরসভা, ২০টি শয্যা
পুরুলিয়া মানসিক হাসপাতাল, পুরুলিয়া পৌরসভা, ২০০টি শয্যা

গ্রামীণ হাসপাতাল: (নাম, সমষ্টি উন্নয়ন ব্লক, অবস্থান, শয্যাসংখ্যা) 
চাকালোতোড় গ্রামীণ হাসপাতাল, পুরুলিয়া ১ সমষ্টি উন্নয়ন ব্লক, চাকালতোড়, ৩০টি শয্যা
কুশতোড় গ্রামীণ হাসপাতাল, পুরুলিয়া ২ সমষ্টি উন্নয়ন ব্লক, কুশতোড়, ৩০টি শয্যা
হুড়া গ্রামীণ হাসপাতাল, হুড়া সমষ্টি উন্নয়ন ব্লক, হুড়া, ৩০টি শয্যা
বাঁশগড় গ্রামীণ হাসপাতাল, বলরামপুর সমষ্টি উন্নয়ন ব্লক, রঙ্গডিহ, ৩০টি শয্যা
সিরকাবাদ গ্রামীণ হাসপাতাল, আরশা সমষ্টি উন্নয়ন ব্লক, সিরকাবাদ, ৩০টি শয্যা

প্রাথমিক স্বাস্থ্য কেন্দ্র: (সমষ্টি উন্নয়ন ব্লক-অনুযায়ী) (সমষ্টি উন্নয়ন ব্লক, অবস্থান, শয্যাসংখ্যা)
পুরুলিয়া ১ সমষ্টি উন্নয়ন ব্লক: পিচাসি (১০), বেলকুড়ি (১), লাগদা (৬)
পুরুলিয়া ২ সমষ্টি উন্নয়ন ব্লক: হুটমুড়া (১০), চয়নপুর (৬)
আড়শা সমষ্টি উন্নয়ন ব্লক: কাঁটাডিহ (৪), আড়শা (১০)
বলরামপুর সমষ্টি উন্নয়ন ব্লক: কেরোয়া (১০), নেকরায় (৬), মালতী (৬)
হুড়া সমষ্টি উন্নয়ন ব্লক: চাতুমাদার (৪), খৈরিপিহিরা (৪), লাডুরখা (১০)

নির্বাচনী কেন্দ্র
পুরুলিয়া জেলার লোকসভা ও বিধানসভা কেন্দ্রগুলির বিবরণ নিচে দেওয়া হল:

পাদটীকা 

পশ্চিমবঙ্গের মহকুমা
পুরুলিয়া জেলা
পুরুলিয়া জেলার মহকুমা
খেলে হাম জি জান সে

খেলে হাম জি জান সে আশুতোষ গোয়ারিকার প্রোডাকসন্-এর একটি হিন্দী চলচ্চিত্র। ছবিটি পরিচালনা করছেন আশুতোষ গোয়ারিকর এবং মুখ্য ভূমিকায় অভিনয় করছেন অভিষেক বচ্চন ও দীপিকা পাড়ুকোন। মানিনী চ্যাটার্জী রচিত ডু অ্যান্ড ডাই উপন্যাস অবলম্বনে ছবিটির চিত্রনাট্য লিখেছেন পরিচালক আশুতোষ গোয়ারিকার। এই উপন্যাসটির পটভূমি হলো চট্টগ্রাম অস্ত্রাগার লুন্ঠন, ১৯৩০। ছবিটির অধিকাংশ চিত্রগ্রহণ হয়েছে গোয়া এবং মুম্বই-এ। ছবিটি বিশ্বজুড়ে মুক্তি পায় ৩-রা ডিসেম্বর ২০১০।

পটভূমি 
১৯৩০ সালের ব্রিটিশ ভারত; অবিভক্ত বাংলার চট্টগ্রাম নামে এক ছোট বন্দর শহর গর্জে উঠল ব্রিটিশ অপশাসন ও অত্যাচারের বিরুদ্ধে। একের পর এক নাশকতামূলক কর্মকাণ্ডে নড়ে গেল সাম্রাজ্যবাদী ব্রিটিশ শাসনের ভীত। ক্রমে ক্রমে সারা দেশে ছড়িয়ে পড়ল সেই বিদ্রোহের আগুন। ১৮ই এপ্রিল রাতে ৬৪ সদস্যের একটি বিপ্লবী দল বিভিন্ন জায়গায় যুগপৎ পাঁচটি আক্রমণের দ্বারা ত্রস্ত করে দিয়েছিল অত্যাচারী শাসক শ্রেনীকে। এই ৬৪ জনের মধ্যে ছিলেন ৫৬ জন সাহসী কিশোর, ৫ জন বিপ্লবী যুবা, ২ জন তরুনী এবং আদর্শবাদী স্বাধীনতা সংগ্রামী মাস্টারদা সূর্য সেন।

খেলে হাম জি জান সে ছবিতে পরিচালক এই পটভূমিকাকে অত্যন্ত নিপুন ও সুচারু ভাবে ফুটিয়ে তুলেছেন। এই ছবিতে চট্টগ্রাম অভ্যুত্থানের প্রায় সমস্ত  ঘটনা চিত্রায়িত হয়েছে।

চরিত্র 
 অভিষেক বচ্চন - সূর্য সেন
 দীপিকা পাড়ুকোন - কল্পনা দত্ত
 বিশাখা সিংহ - প্রীতিলতা ওয়াদ্দেদার
 সিকান্দর খের - নির্মল সেন
 মনিন্দর সিং -  অনন্ত সিং
ফিরোজ ওয়াজিদ খান -  লোকনাথ বল
 শ্রেয়াস পান্ডিত - অম্বিকা চক্রবর্তী
 সম্রাট মুখার্জী - গণেশ ঘোষ
 আমিন গাজী - হরিপদ ভট্টাচার্য
 স্মিত শেঠ  -  জীবন ঘোষাল
 নীতিন প্রভাত  - হরিগোপাল বল
 নরেন্দ্র বিন্দ্রা  - রজতকুমার সেন
 রোহন পেইন্টর  - আনন্দ গুপ্ত
 পলাশ মুচ্চল  - সুবোধ রায় (ঝুঙ্কু)
 মোহসিন খান  - হিমাংশু সেন

তথ্যসূত্র

বহিঃসংযোগ 
 

হিন্দি ভাষার চলচ্চিত্র
চট্টগ্রাম জেলার ইতিহাস ও ঐতিহ্য
২০১০-এর চলচ্চিত্র
ভারতীয় স্বাধীনতা আন্দোলনের পটভূমিতে চলচ্চিত্র
ভারতীয় যুদ্ধ চলচ্চিত্র
গোয়ায় ধারণকৃত চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় ঐতিহাসিক অ্যাকশন চলচ্চিত্র
চট্টগ্রামের ইতিহাস
কৈবর্ত, জালিয়া

কৈবর্ত, জালিয়া বা জেলে কৈবর্ত হচ্ছে  বৃহত্তর কৈবর্ত সম্প্রদায়ের একটি পেশাজীবী শ্রেণী, যা সংস্কৃতায়নের মাধ্যমে বৃহত্তর হিন্দু জাতিভুক্ত করা হয়েছে। বর্তমানে তারা তফশীলী জাতিভুক্ত একটি সম্প্রদায়। সাধারণত এদের গতানুগতিক প্রধান পেশা ছিল মাছ ধরা এবং মূলত আসাম, উত্তর পশ্চিমবঙ্গ, ওড়িশা ও পূর্ব বিহার এবং এর সাথে বাংলাদেশ, নেপাল, ভুটান ও অন্যান্য দক্ষিণ-পূর্ব এশিয়ার দেশগুলোতেই এদের বসবাস ‌।  শৈব নাথপন্থীদের আদি গুরু এবং হঠযোগের পুনরুজ্জীবক মীননাথ বা মৎস্যেন্দ্রনাথ, যিনি উপমহাদেশের বিভিন্ন জায়গায় পূজিত হন, তিনি কৈবর্ত সম্প্রদায়ভুক্ত ছিলেন।

নাম রহস্য 
কর্বট দেশীয় বা কেবর্তভূমের রাজন্য বা কৃষিকার জাতিকে কৈবর্ত বলে। অন্যমতে, কৈবর্ত শব্দটির উৎপত্তি 'কিম' বা 'কা' ও 'বৃত' থেকে। কা শব্দের অর্থ জল আর বৃত শব্দের অর্থ হল জীবন যাপন অর্থাৎ জলকে কেন্দ্র করে জীবনযাপন। আবার 'কিম' শব্দের অর্থ কৃষিকাজ ও 'বৃত' শব্দের অর্থ জীবন যাপন করা, অর্থাৎ এই অর্থে কৈবর্ত শব্দের অর্থ কৃষিজীবী জাতি।

পুরাণ ও স্মৃতি শাস্ত্রের বর্ণনা
প্রাচীন যুগে কৈবর্তদের নিম্ন স্থান দেওয়া হয়েছিল, নৌচালক, জেলেদের সাথে যুক্ত, বা অরণ্যবাসী শিকারী‌, নিষাদ, বা দাস জাতীয় হানাদার, বা মিশ্র জাতি হিসাবে বর্ণনা করা হয়েছিল - সংকীর্ণ জাতি বা অন্ত্যজ হিসাবে।

বায়ুপুরাণে আছে-

মগধানাং মহাবীর্যো বিশ্বস্ফানির্ভবিষ্যতি। 
উৎসাদ্য পার্থিবান্ সর্বান্ সোহন্যান্ বর্ণান্ করিষ্যতি।।
কৈবর্তান্ পঞ্চকাংশ্চৈব পুলিন্দান্ ব্রাহ্মণাংস্তথা।
স্থাপষ্যয়িতি রাজনঃ নানাদেশেযূতেজসা।।

অর্থাৎ মহাবীর্য বিশ্বস্ফানি (গুপ্ত বংশের রাজা দ্বিতীয় চন্দ্রগুপ্তকে পুরাণে বিশ্বস্ফানি, বিশ্বস্ফটিক নামে অভিহিত করা হয়েছে) মগধের রাজা হবেন। তখনকার সমস্ত রাজাদের উৎসাদিত করে তিনি অন্যান্য জাতিকে রাজপদে বৃত করবেন। কৈবর্ত, পঞ্চক, পুলিন্দ, ব্রাহ্মণদের নানা দেশে রাজপদে অভিষিক্ত করবেন।

বিষ্ণুপুরাণে আছে-

মগধানং বিশ্বস্ফটি সংজ্ঞ অন্যান্য বর্ণান করিষ্যতি।
কৈবর্ত্ত কটু পুলিন্দ সংজ্ঞান ব্রাহ্মণান্।।
রাজ্যে স্থাপিয়িষ্যতুৎসাদ্য মিলে ক্ষত্র জাতিন।।

অর্থাৎ বিশ্বস্ফটিক পূর্বের ক্ষত্রিয়দের নির্মূল করে কৈবর্ত, কটু, পুলিন্দ ও ব্রাহ্মণদের ক্ষত্রিয় পদে প্রতিষ্ঠিত করবেন।

ক্ষত্রবীর্যেণ বৈশ্যায়াং কৈবর্তঃ পরিকীর্তিতঃ।(ব্রহ্মবৈবর্ত পুরাণ, ব্রহ্মখণ্ড ১০ অধ্যায়) অর্থাৎ, ক্ষত্রিয়ের পরিণীতা বৈশ্যা পত্নীর সন্তানের নাম কৈবর্ত বলে পরিগণিত হয়েছে। ব্রহ্মবৈবর্ত পুরাণের এই কৈবর্তগণই যাজ্ঞবল্ক্যাদি সংহিতায় মাহিষ্য নামে উল্লেখ করা আছে। মনুসংহিতা অনুযায়ী, এদের পেশা হয় জ্যোতির্বিদ্যা, সঙ্গীতচর্চা, নৃত্যশিল্প ও ফসলাদির রক্ষা করা । মাতা-পিতা সমতায় মাহিষ্য ও ব্রহ্মবৈবর্ত পুরাণের ক্ষত্রবৈশ্যাজাত কৈবর্ত একই জাতি।

আবার  স্কন্দপুরাণে আছে, ভার্গব অর্থাৎ পরশুরাম ব্রাহ্মণ্যহীন দেশে কৈবর্তদের দেখে আত্মপক্ষ প্রবল করার জন্যে যজ্ঞসূত্র দিয়ে তাঁদের ব্রাহ্মণপদে উপনীত করলেন --
অব্রাহ্মণ্যে তদা দেশে কৈবর্ত্তান প্রেক্ষ ভার্গবঃ। স্বপক্ষং প্রবলং কর্ত্তউং যজ্ঞ সূত্রমকল্পয়ৎ।।

ঊনবিংশ শতাব্দী পর্যন্ত কৈবর্তদের একক সম্প্রদায় হিসেবে গণনা করা হলেও, পরবর্তীতে দুইভাগ হয়ে যায়। বাংলাতে যাদেরকে জালিয়া এবং হালিয়া বলা হয়।

উল্লেখযোগ্য ব্যক্তিত্ব
হরিশংকর জলদাস
ভূপেন হাজারিকা
হিমা দাস

আরও দেখুন 
 কৈবর্ত বিদ্রোহ

তথ্যসূত্র 

জাতি
বাঙালি হিন্দু
ভারতীয় জাতি
ভলিবল

ভলিবল অলিম্পিক গেমসের খেলা যা দুই দলেরই ছয় জন করে খেলোয়াড় থাকে। নেট দিয়ে বিভক্ত করা কোর্টের দুই প্রান্তে খেলোয়াড়েরা থাকে এবং তাদের উদ্দেশ্য থাকে প্রতিপক্ষ দলের সীমানার মধ্যে বলকে ভূমিতে স্পর্শ করার মাধ্যমে পয়েন্ট অর্জন করা।

খেলার নিয়ম-কানুন 

ভলিবল ১৮ মিটার(৫৯ ফুট) লম্বা ও ৯ মিটার(২৯.৫ ফুট) চওড়া কোর্টে খেলা হয় যা একটি নেট দ্বারা দুটি ৯মি×৯মি অর্ধে বিভক্ত।নেটটি 
চওড়ায় ১ মিটার এবং এর শীর্ষ প্রান্ত কোর্টের কেন্দ্রের ভূমি থেকে ২.৪৩মি. পুরুষদের জন্যে ও ২.২৪মি. নারীদের জন্যে উচ্চতায় অবস্থিত।যদিও শিশু- কিশোর ও বয়স্কদের জন্যে উচ্চতার প্রয়োজনমতো পরিবর্তন ঘটে

নিয়ন্ত্রক সংস্থা 
আন্তর্জাতিক ভলিবল সংস্থা বা এফআইভিবি বীচ ভলিবলসহ ইনডোর ভলিবল এবং ঘাষপূর্ণ মাঠে ভলিবল খেলার আন্তর্জাতিক নিয়ন্ত্রণকারী ক্রীড়া পরিচালনাকারী সংস্থা হিসেবে পরিচিত। এর সদর দফতর সুইজারল্যান্ডের লৌজানে অবস্থিত। বর্তমানে এর সভাপতি হিসেবে রয়েছেন চীনের উই জিঝং।

তথ্যসূত্র

বহিঃসংযোগ 

ক্রীড়া
অলিম্পিক ক্রীড়া
ক্রীড়া নিয়ম এবং নিয়ন্ত্রণ
ভলিবল
বল খেলা
যুক্তরাষ্ট্রে উদ্ভাবিত ক্রীড়া
গ্রীষ্মকালীন অলিম্পিক ক্রীড়া